En bilist havde travlt med at finde en parkeringsplads lørdag formiddag ved Aalborg Lufthavn. Det er der ikke noget nyt i – bortset fra at parkeringsjagten endte med en noget utraditionel parkering. I kampens hede kørte den kvindelige fører væk fra lufthavnen - og overså dermed busslusen. Den sorte Peugeot røg i slusen. Her efterlod kvinden bilen og hastede over i lufthavnsterminalen. Kvinden nåede flyet, skriver Nordjyllands Politi på Twitter. Og mens hun var over alle ”bjerge” måtte autohjælpen fjerne bilen fra slusen.

Referat:
I jagten på en parkeringsplads kørte en kvinde i busslusen ved Aalborg lufthavn. Hun efterlod bilen for at nå sit fly.